joelniklaus/EU_Wikipedias huggingface dataset:
Μακάβριος Χορός

Ο Μακάβριος Χορός, έργο 40 (προφορά: ​dɑ̃s ma.kabʁ) είναι συμφωνικό ποίημα για ορχήστρα που γράφτηκε, το 1874, από από τον Γάλλο μουσικό Καμίγ Σαιν-Σανς. Το κομμάτι γράφτηκε στη Σολ ελάσσονα. Αρχικά, το κομμάτι δημιουργήθηκε το 1872, ως τραγούδι για φωνή και πιάνο, βασισμένο σε ένα ποίημα του Ανρί Καζαλίς. Παρόλα αυτά, δύο χρόνια αργότερα, ο Σαιν-Σανς το δούλεψε από την αρχή και αντικατέστησε τη φωνή με βιολί. Λίγο μετά την πρώτη του εκτέλεση, ο Φραντς Λιστ, το διασκεύασε σε πιάνο, S.555. Το κομμάτι δεν σταμάτησε να εμπνέει κι άλλες μορφές τεχνών, αφού χρησιμοποιήθηκε από πολλά τηλεοπτικά και κινηματογραφικά έργα.

Παραπομπές

Εξωτερικοί σύνδεσμοι 
 
 Παρτιτούρα του κομματιού στο IMSLP

Συνθέσεις του 1874
Συνθέσεις του Καμίγ Σαιν-Σανς
Συνθέσεις σε Σολ ελάσσονα
Συμφωνικά ποιήματα
Μουσική με αφιέρωση
Ο Διάβολος στην κλασική μουσική
Μουσική με θέμα τον θάνατο
Μουσική βασισμένη σε ποίηματα
Μουσική βασισμένη σε ευρωπαϊκούς μύθους και θρύλους
Βασίλειος Μητσόπουλος

Ο Βασίλειος Μητσόπουλος (1884-1978), του Χρήστου, ήταν Έλληνας δικηγόρος και πολιτικός από τον Έβρο. Υπηρέτησε ως βουλευτής Έβρου.

Βιογραφία 
Σπούδασε Νομικά και άσκησε το δικηγορικό λειτούργημα στην Αλεξανδρούπολη. Εξελέγη για πρώτη φορά βουλευτής το 1935 με το Λαϊκό Κόμμα.
Επανεξελέγη με το ίδιο κόμμα στις εκλογές του 1946, με 9.062 ψήφους και ξανά το 1950. Στις 16 Νοεμβρίου 1950 προσχώρησε στην ανεξάρτητη ομάδα Λαϊκών και στις 20 Ιανουαρίου 1951 στο "Λαϊκόν Ενωτικόν Κόμμα". Στη συνέχεια πολιτεύτηκε ξανά με επιτυχία, με τον Ελληνικό Συναγερμό το 1951 και το 1952.

Στη συνέχεια συνταξιοδοτήθηκε ως δικηγόρος.

Ο Μητσόπουλος απεβίωσε σε ηλικία 94 ετών στην Αθήνα και κηδεύτηκε από τον ιερό ναό του Πρώτου Νεκροταφείου Αθηνών στις 19 Μαρτίου 1978. Κατέλιπε τη σύζυγό του, Μαρία, και παιδιά.

Παραπομπές 

Βουλευτές Έβρου
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Ευριπίδης Καζαντζής

Ο Ευριπίδης-Αναστάσιος Καζαντζής (1894-1978), του Μιχαήλ, ήταν Έλληνας δικηγόρος και πολιτικός. Υπηρέτησε ως βουλευτής Πρεβέζης-Άρτης.

Βιογραφία 
Γεννήθηκε το 1894. Σπούδασε νομικά και άσκησε τη δικηγορία. Εξελέγη για πρώτη φορά βουλευτής Πρεβέζης-Άρτης με τον συνδυασμό Εθνικού Κόμματος Ελλάδος (του Ζέρβα) το εκλογές του 1946, με  5.224 ψήφους.

Επανεξελέγη βουλευτής με το ίδιο κόμμα στις εκλογές του 1950 με 3.600 ψήφους καταλαμβάνοντας την δεύτερη έδρα του Ναπολέοντα Ζέρβα ως πρώτος επιλαχών.
Επανεξελέγη με το ίδιο κόμμα στις και ξανά το 1950. Στις 14 Αυγούστου 1950 προέβη σε δήλωση συνεργασίας με το κόμμα των Φιλελευθέρων και προσχώρησε σε αυτό στις 10 Μαρτίου 1951.

Στη συνέχεια συνταξιοδοτήθηκε ως δικηγόρος.

Ο Καζαντζής απεβίωσε σε ηλικία  84 ετών στην Αθήνα και κηδεύτηκε από τον ιερό ναό του Νεκροταφείου Ζωγράφου στις 8 Απριλίου 1978. Κατέλιπε τη σύζυγό του, Μαρία, και παιδιά.

Παραπομπές 

Βουλευτές Πρέβεζας-Άρτας
Βουλευτές εκλεγμένοι με το Εθνικό Κόμμα
Γιάννης Παπαχρήστος

Ο Γιάννης Παπαχρήστος (1912 - 2 Σεπτεμβρίου 1944) του Θεοδώρου ήταν λοχαγός στον Εθνικό Δημοκρατικό Ελληνικό Σύνδεσμο (ΕΔΕΣ), που έπεσε στη Μάχη της Καννέτας στις 2 Σεπτεμβρίου του 1944. Τη νικηφόρο αυτή μάχη έδωσαν αντάρτικα τμήματα του ΕΔΕΣ (Σύνταγμα Ξηροβουνίου, υπό την διοίκηση του Αλέκου Παπαδόπουλου) κατά Γερμανικής στρατιωτικής φάλαγγας.

Καταγόταν από το χωριό Βούλιστα-Παναγιά Φιλιππιάδας, Πρέβεζας και είχε συγκροτήσει λόχο του ΕΔΕΣ με το όνομα του χωριού του. Πριν ενταχθεί, το 1942 σε ηλικία 30 ετών, στο αντάρτικο, υπηρετούσε ως Σταθμάρχης Χωροφυλακής στο χωριό της Άρτας Ανέζα (σημερινό Νεοχώρι). Ήταν απόφοιτος του Γυμνασίου Πρέβεζας και της Σχολής Υπενωμοταρχών.

Μνημείο υπάρχει στο σημείο όπου έπεσε, επί της παλαιάς εθνικής οδού Ιωαννίνων-Άρτας, κοντά στο συλλογικό μνημείο πεσόντων αγωνιστών εθνικής αντίστασης 1942-1944. Στήθηκε από τη μητέρα του Ανθούλα Παπαχρήστου και τον αδερφό του Γεώργιο Θ. Παπαχρήστο, το 1948.

Μέλη του ΕΔΕΣ
Α.Ε. Μυκόνου

Η Αθλητική Ένωση Μυκόνου είναι αθλητικός σύλλογος με έδρα το νησί της Μυκόνου. Ιδρυθήκε το 2020 και έχει χρώματα το μπλε, το γαλάζιο και το λευκό. Ως πρώτη έδρα χρησιμοποιεί το Γήπεδο Κόρφου και ως δεύτερη το Γήπεδο Άνω Μεράς.

Το καλοκαίρι του 2020, οι διοικούντες των δύο κυριότερων συλλόγων του νησιού, Α.Ο. Μυκόνου και Α.Σ. Άνω Μερά Μυκόνου, αποφάσισαν τη συγχώνευση των δύο σωματείων, με σκοπό τη δημιουργία μίας πιο ανταγωνιστικής ομάδας που θα διατηρηθεί στις ανώτερες κατηγορίες της χώρας. Ο νέος σύλλογος ονομάστηκε «Αθλητική Ένωση Μυκόνου» (Α.Ε. Μυκόνου) και πήρε τη θέση της Άνω Μεράς στη Γ' Εθνική, ενώ δημιουργήθηκε και μία δεύτερη ομάδα (Α.Ε. Μυκόνου Β') που πήρε τη θέση του Α.Ο. Μυκόνου στο τοπικό πρωτάθλημα.

Δημιουργήθηκε και γυναικείο τμήμα ποδοσφαίρου στον νέο σύλλογο, το οποίο πήρε τη θέση της Άνω Μεράς στη Γ' Εθνική κατηγορία.

Παραπομπές

Εξωτερικοί σύνδεσμοι 

Αθλητικοί σύλλογοι Μυκόνου
Ιδρύσεις αθλητικών συλλόγων το 2020
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 2020
Γυναικείες ποδοσφαιρικές ομάδες Ελλάδας
Chevrolet Menlo

Το Chevrolet Menlo (畅巡) είναι ένα πλήρως ηλεκτροκίνητο μικρομεσαίο crossover SUV αυτοκίνητο, που πωλείται αποκλειστικά στην Κίνα από τον Φεβρουάριο του 2020. Είναι το πρώτο ηλεκτρικό αυτοκίνητο της αμερικανικής αυτοκινητοβιομηχανίας Chevrolet που είναι διαθέσιμο στην Κίνα, καθώς το Chevrolet Bolt δεν έχει πωληθεί στη χώρα αυτή.

Βασικά στοιχεία 

Το Chevrolet Menlo βασίστηκε στο πρωτότυπο αυτοκίνητο (concept car) Chevrolet FNR-X που είχε αποκαλυφθεί στο Σαλόνι Αυτοκινήτου της Σαγκάης το 2017. Η τελική έκδοση παραγωγής του Menlo παρουσιάστηκε σε μια εκδήλωση στο Χεφέι, που είναι η μεγαλύτερη πόλη και πρωτεύουσα της επαρχίας Ανχουέι, στις 8 Νοεμβρίου 2019, καθώς και στο Σαλόνι Αυτοκινήτου της Κουανγκτσόου το 2019. Οι πρώτες παραγγελίες ξεκίνησαν τον Δεκέμβριο και οι πρώτες παραδόσεις έλαβαν χώρα στις 20 Φεβρουαρίου 2020.

Λόγω και μιας κρατικής επιδότησης έως και 100.000 γουάν (14.250 δολάρια ΗΠΑ), το Menlo είναι το ηλεκτρικό crossover SUV με την χαμηλότερη τιμή στην κατηγορία του στην Κίνα.

Αντίθετα με όλα τα άλλα μοντέλα της Chevrolet, το Menlo έχει μια μοναδική ονοματολογία στις εκδόσεις εξοπλισμού του, που ονομάζονται Starshare, Galaxy, Nebula και Starlux. Επίσης, περιλαμβάνει 3 ρυθμίσεις τρόπου οδήγησης (standard, sport και economy) και 3 επίπεδα ενεργειακής ανακύκλωσης.

Παραγωγή 

Το Chevrolet Menlo κατασκευάζεται στα πλαίσια της κοινοπραξίας SAIC-GM (General Motors). Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

Μπαταρία 

Το μοντέλο φέρει μπαταρία ιόντων λιθίου, με χωρητικότητα 52,5 kWh και αυτονομία έως και 410 χιλιόμετρα (255 μίλια) στον Νέο Ευρωπαϊκό Κύκλο Οδήγησης (New European Driving Cycle / NEDC). H μπαταρία αυτή αποδίδει ισχύ 110 kW (148 hp; 150 PS) και ροπή 350 N⋅m (258 lb⋅ft). Η ίδια μπαταρία χρησιμοποιείται επίσης και στο Buick Velite 6 Plus.

Από το 2022, η χωρητικότητα της μπαταρίας αυξήθηκε στα 61,1 kWh και η ισχύς στους 130 kW (174 hp; 177 PS). Η αυτονομία, επίσης, αυξήθηκε στα 518 χιλιόμετρα (322 μίλια).

Δείτε επίσης 
 Ηλεκτρικό αυτοκίνητο
 Ηλεκτροκίνητο όχημα µε συσσωρευτές

Αναφορές

Εξωτερικοί σύνδεσμοι 

  

Αυτοκίνητα SUV
Αμερικανικά αυτοκίνητα
Menlo
Ηλεκτρικά αυτοκίνητα
Αμιγώς ηλεκτροκίνητα οχήματα
Hummel International

Η Hummel International Sport & Leisure A/S, κοινώς γνωστή ως Hummel (στυλιζαρισμένη ως hummel, ελληνική απόδοση: χούμιλ), είναι μια δανική εταιρεία κατασκευής αθλητικών ειδών , η οποία εδρεύει στο Ώρχους και η οποία ανήκει στην Thornico. Η εταιρεία ιδρύθηκε το 1923 από τον Άλμπερτ Μέσμερ και τον αδερφό του Μίκαελ Λούντβιγκ Μέσμερ, με το όνομα "Messmer & Co" στο Αμβούργο της Γερμανίας. Την ίδια χρονιά, οι αδελφοί Μέσμερ παρουσίασαν τα πρώτα ποδοσφαιρικά παπούτσια στο κοινό.

Η Hummel έγινε δανική αφού ανέλαβε ο Μπέρχαρντ Βέκενμπροκ το 1956, ο οποίος μετακόμισε τη βάση της στο Κέβελαρ της Βόρειας Ρηνανίας-Βεστφαλίας. Από το 1999, η Hummel είναι μέλος του δανικού Thornico Group, που ιδρύθηκε από τους Κρίστιαν και Θορ Στάντιλ. 

Ως μια από τις παλαιότερες μάρκες αθλητικών ειδών στην επιχείρηση με ρίζες στο ποδόσφαιρο και τη χειροσφαίριση, η Hummel έχει φορεθεί στο παρελθόν από ποδοσφαιρικές ομάδες όπως η Ρεάλ Μαδρίτης, η Τότεναμ, η Άστον Βίλα, η Μπενφίκα και η Εθνική Δανίας. Σήμερα, η Hummel συνεχίζει να χορηγεί ομάδες και παίκτες στη χειροσφαίριση και το ποδόσφαιρο .

Η εταιρεία κατασκευάζει ενδύματα για ομάδες ποδοσφαίρου, ράγκμπι λιγκ, ποδοσφαίρου σάλας, χειροσφαίρισης, καλαθοσφαίρισης, σίντι, πετοσφαίριση και esports. Επιπλέον, η εταιρεία παράγει επίσης ενδύματα και υποδήματα για παιδιά, με την επωνυμία της υποκατηγορίας της μόδας, Hummel HIVE.

Ιστορικό λογότυπο 
Το λογότυπο της Hummel είναι ένας στυλιζαρισμένος βομβίνος, καθώς Hummel είναι η γερμανική λέξη για το βομβίνο.

Χορηγίες 
Οι ακόλουθες ομάδες και σύλλογοι υποστηρίζονται επί του παρόντος από την Hummel:

Ποδόσφαιρο

Εθνικές ομάδες 

  Δανία
  Κορεατική Ποδοσφαιρική Ομοσπονδία (για άτομα με ειδικές ανάγκες)
  Λιθουανία

Σύλλογοι

Χειροσφαίριση

Εθνικές ομάδες 

  Αίγυπτος
  Αργεντινή
  Βόρεια Μακεδονία
  Ιράν
  Λιθουανία
  Μαυροβούνιο
  Νορβηγία
  Ολλανδία
  Ρουμανία
  Σερβία

Σύλλογοι

Παραπομπές

Εξωτερικοί σύνδεσμοι 
 Επίσημος ιστότοπος 

Δανικές εταιρείες ένδυσης
Δανικά εμπορικά σήματα
Κατασκευαστές αθλητικών ενδυμάτων
Εβελίνα Κάβεντις του Ντέβονσαϊρ

Η Εβελίνα Κάβεντις του Ντέβονσαϊρ (Evelyn Cavendish of Devonshire, γεννημένη ως Εβελίνα Αιμιλία Μαίρη Πίττυ-Φιτζμόρις Evelyn Emily Mary Petty-FitzMaurice, 27 Αυγούστου 1870 - 2 Απριλίου 1960) ήταν Βρετανίδα ευγενής και Κυρία των Ρομπών της Βασίλισσας Μαίρης.

Βιογραφία
Γεννήθηκε στις 27 Αυγούστου 1870, και ήταν κόρη του Ερρίκου Πίττυ-Φιτζμόρις, 5ου Μαρκήσιου του Λάνσνταουν και της Λαίδης Ματθίλδης Χάμιλτον.

Στις 30 Ιουλίου 1892 παντρεύτηκε τον Βίκτωρα Κάβεντις, 9ο Δούκα του Ντέβονσαϊρ​. Μαζί απέκτησαν επτά παιδιά:
τον Λόρδο Εδουάρδο Γουλιέλμο Σπένσερ (1895-1950), παντρεύτηκε την Μαίρη Γκασκόϊνε-Σέσιλ. Απέκτησαν 5 παιδιά.
την Λαίδη Ματθίλδη Λουίζα Έμμα (1896-1975), παντρεύτηκε (1) τον Άνγκους Μακίντος. Απέκτησαν 1 παιδί και (2) τον Γεώργιο Ίβον Μπέιλι. Απέκτησαν 3 παιδιά.
την Λαίδη Λευκή Αικατερίνη (1898-1987), παντρεύτηκε τον Ιβάν Μάρεϊ Κόμπολντ. Απέκτησαν 4 παιδιά.
την Λαίδη Δωροθέα Εβελίνα (1900-1966), παντρεύτηκε τον Χάρολντ Μακμίλαν. Απέκτησαν 4 παιδιά.
την Λαίδη Ραχήλ (1902-1977), παντρεύτηκε τον Ιάκωβο Στιούαρτ. Απέκτησαν 3 παιδιά.
τον Λόρδο Κάρολο Αρθούρο Φραγκίσκο (1905-1944), παντρεύτηκε την Αδέλα Αστέρ. Απέκτησαν 1 παιδί.
την Λαίδη Άννα (1909-1981), παντρεύτηκε τον Ερρίκο Χάνλοκ. Απέκτησαν 3 παιδιά.

Πέθανε στις 2 Απριλίου 1960 στο Τσάτσγουορθ Χάουζ σε ηλικία 89 ετών.

Τίτλοι
27 Αυγούστου 1870 – 30 Ιουλίου 1892: Λαίδη Εβελίνα Πίττυ-Φιτζμόρις
30 Ιουλίου 1892 – 24 Μαρτίου 1908: Λαίδη Εβελίνα Κάβεντις 
24 Μαρτίου 1908 – 6 Μαΐου 1938: Η Εξοχοτητά Της Η Δούκισσα του Ντέβονσαϊρ
6 Μαΐου 1938 – 2 Απριλίου 1960: Η Εξοχοτητά Της Η Χήρα Δούκισσα του Ντέβονσαϊρ

Παραπομπές
 
 
 
 
 
 
 
 
 

Βρετανοί ευγενείς
Κυρίες των Ρομπών
Αγγλίδες δούκισσες
Θεόδωρος (στρατηγός Σικελίας)

Ο Θεόδωρος ήταν βυζαντινός στρατηγός, πατρίκιος, πρωτοσπαθάριος από το σώμα των ευνούχων, κυβερνήτης του Θέματος Σικελίας, το 782.Ο Θεόδωρος στάλθηκε στη Σικελία από την αυτοκράτειρα Ειρήνη να καταστείλει την εξέγερση του Ελπίδιου.

Ο Θεόδωρος συγκέντρωσε στρατό από όλα τα Θέματα της αυτοκρατορίας και ξεκίνησε μαζί με τον Ιωάννη στον σχολαστικό, λογοθέτη των στρατιωτικών, με έναν μεγάλο στόλο για τη Σικελία. Στη Σικελία κατέστειλε την εξέγερση και αναφέρεται ότι έδωσε πολλές μάχες, ενώ προσπάθησε να φέρει κοντά στο Βυζάντιο τον πάπα και προετοίμασε το ταξίδι του ίδιου του πάπα στην Κωνσταντινούπολη.

Παραπομπές

Πηγές 
 Mikaël Nichanian et Vivien Prigent, Les strateges de Sicile, De la naissance du thème au règne de Léon V*</ref>

Βυζαντινοί Πατρίκιοι
Κυβερνήτες του Θέματος Σικελίας
Βυζαντινοί του 8ου αιώνα
Βυζαντινοί στρατηγοί
Βυζαντινοί Ευνούχοι
Πρωτοσπαθάριοι
Χαράλαμπος Σταυρόπουλος

Ο Χαράλαμπος Σταυρόπουλος (19??-1990) ήταν Έλληνας στρατιωτικός και νομάρχης.

Βιογραφία 
Καταγόταν από την Πελοπόννησο και ακολούθησε στρατιωτική καριέρα, όπως και η οικογένειά του. Πολέμησε στον εμφύλιο και τραυματίστηκε στις μάχες στην Αθήνα. Εν συνεχεία τέθηκε σε τιμητική αποστρατεία με το βαθμό του Αντισυνταγματάρχη. Υπηρέτησε ως Νομάρχης Χαλκιδικής από τις 20 Απριλίου 1954 έως τις 5 Μαΐου 1955. 
Απεβίωσε στην Αθήνα ως ανώτατος αξιωματικός σε πολεμική διαθεσιμότητα και κηδεύτηκε από τον ιερό ναό Αγίων Θεοδώρων του Α΄ Νεκροταφείου στις 9 Οκτωβρίου 1990. Κατέλιπε τη σύζυγό του, παιδιά και εγγόνια.

Πολιτικές απόψεις 
Ο Χαράλαμπος Σταυρόπουλος ήταν δεξιός αντικομμουνιστής, όπως φαίνεται και από την κριτική που ασκεί στους κομμουνιστές στο βιβλίο του "Η ζωή του Έλληνος στην Αμερική", ενώ ενεπλάκη, ως λοχαγός, στην λειτουργία της φιλοβασιλικής Οργάνωσης Χ.

Συγγραφικό έργο 
Μετά τη νοσηλεία του στο εξωτερικό για τους τραυματισμούς του κατά τον πόλεμο, εξέδωσε το βιβλίο "Η ζωή του Έλληνος στην Αμερική" το 1946. Το βιβλίο συγγράφτηκε κατά τους 7 μήνες της παραμονής του στην Αμερική και εκδόθηκε μόνο στην Ελλάδα. Μόλις 100 αντίτυπα του βιβλίου του στάλθηκαν στην Αμερική, σε φιλικές οικογένειες. Η δεύτερη έκδοση του βιβλίου του κυκλοφόρησε το 1956, με υποσημειώσεις. Στο βιβλίο αυτό περιγράφει τις δυσκολίες που αντιμετώπισαν οι Έλληνες μετανάστες στην Αμερική, καθώς και την σύγχρονη οργάνωσή τους, την οικονομική, κοινωνική και πολιτική τους κατάσταση και την αφοσίωσή τους στην πατρίδα, την οποία προσπαθούν να βοηθήσουν με κάθε τρόπο.

Παραπομπές 

Νομάρχες Χαλκιδικής
Έλληνες στρατιωτικοί
Διονύσης Μπουλούκος

Ο Διονύσης Μπουλούκος (1937-2018), του Γεωργίου, ήταν Έλληνας δικηγόρος και πολιτικός, που διετέλεσε βουλευτής Α΄ Αθηνών με το ΠΑΣΟΚ και με τη Νέα Δημοκρατία. Αδερφός του είναι ο επίσης βουλευτής, Άρις Μπουλούκος.

Βιογραφία

Καταγωγή και σπουδές 
Γεννήθηκε στην Καλαμάτα το 1937 (γιος του ήρωα του Πολέμου του 1940, Γεωργίου Μπουλούκου, ο οποίος σκοτώθηκε κατά τον πόλεμο) και ολοκλήρωσε το Κολέγιο Αθηνών.Στη συνέχεια σπούδασε νομικά και κατά τις σπουδές του συμμετείχε ενεργά στο φοιτητικό κίνημα στους κόλπους της νεολαίας της Αριστεράς. Εργάστηκε ως δικηγόρος και υπερασπίστηκε πολλούς αγωνιστές, ανάμεσά τους και εκείνους που κατηγορήθηκαν για την υπόθεση ΑΣΠΙΔΑ. Κατά την περίοδο της χούντας βασανίστηκε από την ΕΑΤ/ΕΣΑ. Ως δικηγόρος, ήταν μέλος του διοικητικού συμβουλίου του Δικηγορικού Συλλόγου Αθηνών.

Πολιτική σταδιοδρομία 
Εντάχθηκε στο ΠΑΣΟΚ από την ίδρυσή του και κατήλθε ως υποψήφιος για πρώτη φορά στην Β΄ Αθηνών στις εκλογές του 1974, χωρίς να εκλεγεί (συγκέντρωσε 6.327 ψήφους). Ωστόσο, στις εκλογές του 1981 εξελέγη βουλευτής Α΄ Αθηνών με το ΠΑΣΟΚ και επανεξελέγη το 1985 με τη Νέα Δημοκρατία. Η τελευταία του θητεία στο Κοινοβούλιο ολοκληρώθηκε το 1989. Επίσης, χρημάτισε Γενικός Γραμματέας του υπουργείου Μεταφορών & Επικοινωνιών. 

Απεβίωσε σε ηλικία 81 ετών την 1η Οκτωβρίου 2018 στην Αθήνα και κηδεύτηκε τρεις ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών.

Παραπομπές 

Έλληνες Αντιστασιακοί
Βουλευτές εκλεγμένοι με το ΠΑΣΟΚ
Βουλευτές εκλεγμένοι με τη Νέα Δημοκρατία
Βουλευτές Α' Αθηνών
Μπεν Γκερντάν

Το  Μπεν Γκερντάν είναι πόλη της Τυνησίας, στο Κυβερνείο Μεντενίν. Βρίσκεται στη ΝΑ. Τυνησία στη πεδιάδα Τζεφάρα, ΝΔ. Από την πρωτεύουσα της χώρας την Τύνιδα απέχει 550 χλμ. και από την Λιβύη 30 χλμ. Ο πληθυσμός της κατά την απογραφή του 2014 ήταν 79.912 κάτοικοι.

Παραπομπές

Εξωτερικοί σύνδεσμοι 
 
 Lexicorient 

Πόλεις της Τυνησίας
Rosneft

H Rosneft (  ) είναι ρωσική εταιρεία ορυκτελαίου με έδρα στη Μόσχα . Η εταιρεία είναι εισηγμένη στο χρηματιστήριο από το 2006. Διευθύνων σύμβουλος της εταιρείας είναι ο Igor Sechin,  πρώην αναπληρωτής επικεφαλής της προεδρικής διοίκησης υπό τον Βλαντιμίρ Πούτιν .

Το 2017, η Rosneft κατατάχθηκε 73η μεταξύ των μεγαλύτερων εταιρειών στον κόσμο στο Forbes Global 2000 .

Ιδιοκτησία 
Πλειοψηφικός ιδιοκτήτης της Rosneft ήταν το ρωσικό κράτος μέσω της εταιρείας Rosneftegaz μέχρι τον Μάρτιο του 2020.  Ήταν κάτοχος περίπου 70 % των μετοχών έως το 2016, οπόταν πούλησε περίπου το 19 τοις εκατό και έτσι διατηρούσε λίγο πάνω από το 50 τοις εκατό.  Ακόμη και πριν από αυτήν την πώληση μετοχών το 2016, η British Petroleum ήταν ένας ακόμη σημαντικός μέτοχος με μερίδιο 19,75 % του μετοχικού κεφαλαίου (από το 2015 και το 2020). 

Αφού πραγματοποίησε μια αγορά τον Σεπτέμβριο του 2017, ο Κινεζικός Όμιλος CEFC κατείχε περίπου το 14% των μετοχών, αφήνοντας τον Ελβετό έμπορο εμπορευμάτων Glencore και την Qatar Investment Authority με μερίδιο 5%.   Τον Μάρτιο του 2020, δηλώθηκε συμμετοχή περίπου 19% και Glencore το μισό τοις εκατό για το Κατάρ.

Εξωτερικοί σύνδεσμοι 

 Rosneft.com. Ιστοσελίδα του OJSC Rosneft neftjanaja kompanija (Αγγλικά).

Παραπομπές 

Εισηγμένες στο χρηματιστήριο επιχειρήσεις
Επιχειρήσεις της Ρωσίας
Επιχειρήσεις ενέργειας
Ρωσικά εμπορικά σήματα
Φραγκόκοτα (οικογένεια)

Οι φραγκόκοτες (Numididae) είναι οικογένεια πτηνών (Galliformes), η οποία περιλαμβάνει τέσσερα γένη με συνολικά έξι είδη. Είναι πουλιά που πολλαπλασιάζονται αποκλειστικά στην Αφρική και ζουν τόσο στις σαβάνες όσο και στα δάση. Ένα από τα είδη τους, η φραγκόκοτα, εξημερώθηκε από τον άνθρωπο και έγινε κατοικίδιο ζώο.
Πουλερικά
Ορνιθόμορφα
Λέανδρος Ζωίδης

Ο αρχιτέκτονας Λέανδρος Ζωίδης (1900-1965) γεννήθηκε στην Κομοτηνή και οι γονείς του είχαν καταγωγή από την Ήπειρο. Ήταν απόφοιτος της Αρχιτεκτονικής Σχολής του Πολυτεχνείου του Βερολίνου (Technische Hochschule Berlin- Charlottenburg) (1921-1926). Την περίοδο 1927-1929 εργάστηκε ως μηχανικός του Δήμου Κομοτηνής και στη συνέχεια στη Θεσσαλονίκη ως ελεύθερος επαγγελματίας.

Έργα του 

 Ελληνικό Ινστιτούτο Καπνού, Περίοδος κατασκευής: 1929-1937, Δράμα
Κινηματογράφος "Ηλύσια",  Έτος κατασκευής: 1930, Θεσσαλονίκη
 Μέγαρο Κοσμά, Έτος κατασκευής: 1932, Λεωφόρος Νίκης 33, Θεσσαλονίκη
 Οικία Μοσχίδη, Έτος κατασκευής: 1933, Κομοτηνή
 Οικία Παπουτσάκη, Έτος κατασκευής: 1934, Αλεξανδρούπολη
Βίλα Μοσκώφ, Έτος κατασκευής 1936, Πλαταμώνας, Πιερία
Η Βίλα Μοσκώφ, κατασκευάστηκε από τον εύπορο πόντιο καπνεμπόρο από τη Θεσσαλονίκη Κωνσταντίνο Μοσκώφ (1894-1944), κάτω από το Κάστρο του Πλαταμώνα. Μετά το θάνατό του η ιδιοκτησία πέρασε στην αδελφή του Μάγδα. Η Βίλα Μοσκώφ υπήρξε για πολλά χρόνια σημείο συνάντησης εκπροσώπων της διανόησης και της μεταπολεμικής λογοτεχνίας της Θεσσαλονίκης, καθώς ο Κωστής Μοσκώφ, γιος του Ηρακλή Μοσκώφ, υπήρξε εμβληματική προσωπικότητα στον χώρο της αριστερής διανόησης.
Μέγαρο Κωνσταντινίδη, Έτος κατασκευής: 1939, Λεωφόρος Νίκης 61, Θεσσαλονίκη
Εγκαταστάσεις Αγροκτήματος Πανεπιστημίου Θεσσαλονίκης, Έτος κατασκευής 1948, Θεσσαλονίκη
Μονή Αγίας Θεοδώρας Έτος κατασκευής (δεκ. 1950), Θεσσαλονίκη
Πολυκατοικία Σταϊκούρα, Έτος κατασκευής 1953, Μητροπόλεως & Καρόλου Ντήλ, Θεσσαλονίκη
Καπναποθήκη ΕΟΚ, Έτος κατασκευής 1957-1959, Βόλος
Καπναποθήκη ΙΝΤΕΡΤΑΒ, Έτος κατασκευής 1955-1957, Θεσσαλονίκη
Καπναποθήκη ΕΟΚ, Έτος κατασκευής 1958-59, Δράμα
Κτήριο ΟΤΕ, Έτος κατασκευής 1959, Θεσσαλονίκη

Παραπομπές 

Έλληνες αρχιτέκτονες
Α΄ Κατηγορία υδατοσφαίρισης γυναικών 2020-21

Το πρωτάθλημα Ελλάδας πόλο γυναικών για την περίοδο 2020–21 ήταν το 34ο στην ιστορία του θεσμού. Διεξήχθη με τη συμμετοχή δέκα ομάδων και με νέο απλοποιημένο σύστημα μετά απο 4 χρόνια. Στην Α' φάση οι ομάδες θα αγωνίζονταν σε δύο γύρους και στη συνέχεια οι τέσσερις πρώτες θα αναμετρούνταν για τον τίτλο μεταφέροντας τις νίκες της κανονικής περιόδου, μόνο όμως για τα ημιτελικά. Οι τέσσερις τελευταίες ομάδες θα αγωνίζονταν για την παραμονή σε ζευγάρια (7ος-10ος και 8ος-9ος), σύμφωνα με το αρχικό πρωτόκολλο, με τις νίκες της κανονικής περιόδου να μεταφέρονται και εδώ και με την ομάδα που πετυχαίνει 3 νίκες να παραμένει. Θα υποβιβάζονταν οι δύο τελευταίοι. 

Η κανονική περίοδος ξεκίνησε στις 10 Οκτωβρίου. Το πρωτάθλημα διακόπηκε στις 31 Οκτωβρίου, λόγω των μέτρων για την καταπολέμηση του COVID – 19 και επανεκκίνησε την 1η Απριλίου. Λόγω της πολύμηνης διακοπής, αποφασίστηκε να μην υποβιβαστεί καμία ομάδα και να γίνουν μόνο τα προγραμματισμένα πλέι οφ για τις 4 πρώτες ομάδες, χωρίς αλλαγές στον αρχικό σχεδιασμό γι'αυτή την φάση.  

Πρωταθλήτρια ομάδα και μάλιστα αήττητη, αναδείχθηκε στις 30 Μαΐου ο Ολυμπιακός για 12η φορά στην ιστορία του, επικρατώντας στην σειρά των τελικών 3-0 της Βουλιαγμένης και πετυχαίνοντας το τρέμπλ για πρώτη φορά στην ιστορία της ελληνικής γυναικείας υδατοσφαίρισης.

Κανονική περίοδος

Βαθμολογία 

Ο Ν.Ο. Λάρισας έχει ένα μηδενισμό και -1 βαθμό.

Αποτελέσματα

Πλέι οφ 
Οι ημιτελικοί κρίθηκαν στις 3 νίκες (2-0 απ' την κανονική περίοδο και τα δύο ζευγάρια). Επίσης και ο μικρός τελικός κρίθηκε στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

Ημιτελικοί

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2020 2021
Υδατοσφαίριση το 2020
Υδατοσφαίριση το 2021
Α1 Κατηγορία υδατοσφαίρισης ανδρών 2020-2021

To πρωτάθλημα Α1 πόλο ανδρών της περιόδου 2020-21, ήταν το 35ο στην ιστορία της Α1 κατηγορίας. Η προκήρυξη προέβλεπε οτι θα διεξαχθεί σε δύο φάσεις με τη συμμετοχή 14 ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι τέσσερις πρώτες ομάδες της βαθμολογίας αγωνίζονται στα πλέι οφ για την ανάδειξη του πρωταθλητή, οι επτά τελευταίες (7-14) στα πλέι άουτ για την αποφυγή του υποβιβασμού, ενώ οι ομάδες που θα καταλάβουν τις θέσεις 5 και 6 παραμένουν στην Α1 χωρίς περαιτέρω αγωνιστικές υποχρεώσεις. Οι ομάδες μεταφέρουν τις νίκες απ' την κανονική περίοδο, ενώ ο τίτλος και η παραμονή κρίνονται στις 3 νίκες. 

Το πρωτάθλημα ξεκίνησε στις 10 Οκτωβρίου. Διακόπηκε στις 31/10 λόγω των μέτρων για την πανδημία του κορονοϊού και ξανάρχισε στις 3 Μαρτίου. Εξαιτίας της πολύμηνης διακοπής του πρωταθλήματος για τον covid - 19 και της έλλειψης χρόνου, εν όψει της προετοιμασίας της εθνικής ομάδας για τους ολυμπιακούς αγώνες του Τόκιο, αποφασίστηκε στην κανονική περίοδο να διεξαχθεί μόνο ο πρώτος γύρος και να ξεκινήσουν μετά τα Play offs, αλλάζοντας τελείως το αρχικό πρωτόκολλο. Στα πλέι οφ συνέχισαν οι 6 πρώτες ομάδες της κατάταξης, χωρίς μεταφορά αποτελεσμάτων από την κανονική περίοδο ενώ δεν υποβιβάστηκε καμιά ομάδα.  

Πρωταθλητής αναδείχθηκε για 9η συνεχόμενη χρονιά και 35η στην ιστορία του, ο Ολυμπιακός.

Κανονική περίοδος

Βαθμολογία

Αποτελέσματα

Πλέι οφ 
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

Προημιτελικοί

Ημιτελικοί 

Για τις θέσεις 5-6 έγινε ένας μονός αγώνας ανάμεσα σε Υδραϊκό και ΠΑΟΚ στην έδρα του πρώτου.

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2020 2021
Υδατοσφαίριση το 2020
Υδατοσφαίριση το 2021
Αγρυπνία

Αγρυπνία ονομάζεται ένα σύνολο διάφορων θρησκευτικών τελετών που τελούνται κατά τις νυχτερινές ώρες στους ναούς των Χριστιανικών Εκκλησιών και άλλων θρησκειών. Το γεγονός αυτό τους προσδίδει ιδιαίτερη κατανυκτικότητα.

Τάξη

Κατά τη διάρκεια των αγρυπνιών μπορεί να τελεστεί πληθώρα ακολουθιών. Η τάξη μιας αυθεντικής ολονυκτίας αγρυπνίας έχει ως εξής:

• Ενάτη Ώρα

•Μικρό Απόδειπνο

• Μέγας Εσπερινός ( με Λιτή και αρτοκλασία)

•Όρθρος

•Θεία Λειτουργία

Μπορούν να τελεστούν και άλλες ακολουθιές (μεταξύ Εσπερινού και Όρθρου) όπως παρακλητικοί κανόνες, το μυστήριο του Ευχελαίου κ.α.

Πότε τελούνται

Αγρυπνίες μπορούν να τελεστούν όλη τη διάρκεια του έτους. Πιο συχνά όμως γίνονται αγρυπνίες σε μεγάλες γιορτές όπως:

Σεπτέμβριος

-Γεννέσιον της Υπεραγίας Θεοτόκου (8 Σεπτεμβρίου)

-Ύψωση του Τιμίου Σταυρού (14 Σεπτεμβρίου)

-Μετάσταση του Αγίου Ιωάννου του Θεολόγου (26 Σεπτεμβρίου)

Νοέμβριος

-Εισόδια της Υπεραγίας Θεοτόκου (21 Νοεμβρίου)

Δεκέμβριος

-Η κατά σάρκα Γέννησης του Κυρίου Ιησού Χριστού (25 Δεκεμβρίου)

Ιανουάριος

-Άγια Θεοφάνια (6 Ιανουαρίου)

-Αγίου Αντωνίου (17 Ιανουαρίου)

Φεβρουάριος

-Η Υπαπαντή του Κυρίου (2 Φεβρουαρίου)

Μάρτιος

-Ευαγγελισμός της Υπεραγίας Θεοτόκου (25 Μαρτίου)

Μάιος

-Αγίου Ιωάννου του Θεολόγου (8 Μαΐου)

Ιούνιος

-Γεννέσιον του Τιμίου Προδρόμου και Βαπτιστού Ιωάννου (24 Ιουνίου)

-Αγίων Πέτρου και Παύλου (29 Ιουνίου)

Αύγουστος

-Μεταμόρφωση του Σωτήρος (6 Αυγούστου)

-Κοίμηση της Υπεραγίας Θεοτόκου (15 Αυγούστου)

-Αποτομή του Τιμίου Προδρόμου και Βαπτιστού Ιωάννου (29 Αυγούστου)

Επίσης, γίνεται αγρυπνία στην εορτή της Αναλήψεως του Κυρίου Ιησού Χριστού. Πέραν από τις ανωτέρω εορτές που μπορούν να τελεστούν αγρυπνίες, υπάρχουν εορτές που ο προεστός επιλέγει να κάνει αγρυπνία όπως:

Οκτώβριος

-Αγίου Δημητρίου του Μυροβλήτου (26 Οκτωβρίου)

Νοέμβριος

-Αγίου Ιωάννου του Χρυσοστόμου (13 Νοεμβρίου)

Δεκέμβριος

-Αγίου Σάββα του Ηγιασμένου (5 Δεκεμβρίου)

Ιανουάριος

-Αγίου Ευθυμίου (20 Ιανουαρίου)

Παραπομπές

Λειτουργική‎
Άρης Πορτοσάλτε

Ο Άρης Πορτοσάλτε (Κωνσταντινούπολη, 1963) είναι Έλληνας δημοσιογράφος και διευθύνων σύμβουλος του ραδιοφωνικού σταθμού ΣΚΑΪ 100.3 και του τηλεοπτικού καναλιού ΣΚΑΪ. Είναι δημοσιογράφος από το 1984. Το 1989 ξεκίνησε να εργάζεται σε εφημερίδες. Στη συνέχεια έγινε ραδιοφωνικός παραγωγός στον ΣΚΑΪ 100.3. Από το 1991 παρουσιάζει δελτία ειδήσεων στο ραδιόφωνο, όπου έχει δική του ραδιοφωνική εκπομπή. Επίσης, συμμετέχει ως σχολιαστής σε δελτία ειδήσεων του τηλεοπτικού ΣΚΑΪ. Ήταν επίσης ο συντονιστής του προγράμματος 1821: Η γέννηση ενός έθνους κράτους (2011) στο ΣΚΑΪ.

To 2021 η ΕΣΗΕΑ αποφάσισε την οριστική διαγραφή του από μέλος της για απεργοσπαστική δραστηριότητα. Ωστόσο, ο ίδιος (από κοινού με άλλους δημοσιογράφους που υπέστησαν την ίδια κύρωση) προσέφυγε στο Πρωτοδικείο Αθηνών, το οποίο το 2022 ακύρωσε την απόφαση της ΕΣΗΕΑ.

Η κατοικία του Πορτοσάλτε έχει γίνει μία φορά στόχος επίθεσης με γκαζάκια, ενώ άλλη μια φορά γράφτηκαν συνθήματα. Το βράδυ της 10ης προς 11ης Οκτωβρίου 2020, άγνωστοι πέταξαν φυλλάδια και έγραψαν συνθήματα έξω από το σπίτι του. Ο ίδιος ισχυρίστηκε ότι το γεγονός οφείλεται στο ότι είχε στοχοποιηθεί για αρκετές ημέρες από την Αυγή και την Εφημερίδα των Συντακτών. Η επίθεση καταδικάστηκε από κυβερνητικούς αξιωματούχους, τον ΣΥΡΙΖΑ και άλλους φορείς. 

Τα ξημερώματα της 14ης Ιουνίου 2022 έγινε επίθεση με γκαζάκια. Οι δράστες είχαν τοποθετήσει τέσσερα, εκ των οποίων εξερράγησαν τα τρία που προκάλεσαν υλικές ζημιές στην είσοδο της πολυκατοικίας.

Προσωπική ζωή 
Ο Άρης Πορτοσάλτε είναι νυμφευμένος με τη δημοσιογράφο Δέσποινα Κουτσομητροπούλου και έχουν μία κόρη.

Εργογραφία

Παραπομπές 

Έλληνες δημοσιογράφοι
Απόλλων Λεμεσού (καλαθοσφαίριση ανδρών)

Το τμήμα καλαθοσφαίρισης του Απόλλωνα Λεμεσού είναι κυπριακός σύλλογος καλαθοσφαίρισης, με έδρα τη Λεμεσό. Ο σύλλογος αγωνίζεται στην Α΄ κατηγορία Κύπρου.

Ιστορία 
Η ομάδα καλαθοσφαίρισης του Απόλλωνα Λεμεσού ιδρύθηκε το 1967 και είναι από τα ιδρυτικά μέλη της Κυπριακής Ομοσπονδίας Καλαθοσφαίρισης. Από τότε η ομάδα συμμετέχει τακτικά στην Α΄ κατηγορία Κύπρου. Οι μοναδικοί τίτλοι στην ιστορία του τμήματος, είναι δύο Κύπελλα (2002, 2014) και δύο Σούπερ Καπ (2004, 2014).

Ο Απόλλων Λεμεσού κέρδισε το κύπελλο 2014 εναντίον του ΑΠΟΕΛ, όπου νίκησε με σκορ 76-69 στη Λευκωσία.

Στις 26 Ιανουαρίου 2021 ανακοινώθηκε η αναστολή της λειτουργίας της ομάδας για οικονομικούς λόγους. Ωστόσο, το σωματείο Απόλλων Λεμεσού ανακοίνωσε την επόμενη μέρα την ανάληψη του τμήματος, το οποίο συνέχισε τη λειτουργία του.

Διακρίσεις πρωταθλήματος 

 Φιναλίστ Α΄ κατηγορίας Κύπρου:
 1999, 2000, 2001, 2005
 Ημιτελικοί Α΄ κατηγορίας Κύπρου:
 2003, 2004, 2006, 2009

Διακρίσεις κυπέλλου 

 Νικητές Κυπέλλου Κύπρου:
 2002, 2014
 Φιναλίστ Κυπέλλου Κύπρου :
 2004

Διακρίσεις ευρωπαϊκών κυπέλλων 

 Ημιτελικοί EuroCup Challenge:
 2007

Ευρωπαϊκά κύπελλα 

 1999 – 00: Κύπελλο Κόρατς
 2000 – 01: Κύπελο Κόρατς: έχασε από την Χέμοφαρμ Βρσατς
 2001 – 02 : Κύπελλο Κόρατς
 2002 – 03: Τελικός FIBA Regional Challenge 4
 2003 – 04: FIBA Europe Cup: πήρε τη 2η θέση (2-2) στον Δ΄ Όμιλο της Νότιας Περιφέρειας
 2004 – 05: FIBA Europe Cup: πήρε την 3η θέση (1-3) στον Γ΄ Όμιλο της Νότιας Περιφέρειας
 2005 – 06: EuroCup Challenge: πήρε την 1η θέση (3-1) στον Ζ΄ Όμιλο, έχασε από την Χίμικ στους προημιτελικούς
 2006 – 07: EuroCup Challenge: πήρε την 1η θέση (4-2) στον Α΄ Όμιλο Α, έχασε από την Σαμάρα με 77-75 και 50-76 στους ημιτελικούς
 2012 – 13: EuroChallenge: πήρε την 4η θέση (1-5) στον Ζ΄ Όμιλο

Παραπομπές

Εξωτερικοί σύνδεσμοι 

 http://www.apollonbc.net/ Επίσημος ιστότοπος
 http://www.apollon1954.com/ Νέα της ομάδας
 http://www.fygas.net/  Σελίδα φιλάθλων του Απόλλωνα Λεμεσού
 Σελίδα της ομάδας στο Eurobasket.com

Κυπριακοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1967
Τάσος Διακογιώργης

Ο Τάσος (Αναστάσιος) Διακογιώργης (1924, Μαριτσά Ρόδου - 12 Μαρτίου 2007, Αθήνα) ήταν Έλληνας δεξιοτέχνης σαντουρίστας. Θεωρείται ένας από τους σημαντικότερους Έλληνες σαντουρίστες.

Βιογραφία 
Ο Αναστάσιος Διακογιώργης γεννήθηκε το 1924 στο χωριό Μαριτσά της Ρόδου. Σε ηλικία 10 ετών ξεκίνησε τις μουσικές του σπουδές και από το 1939 έως το 1945 έκανε μαθήματα βιολιού στο Εθνικό Ωδείο της Ρόδου. 

Το 1954 εγκαταστάθηκε στην Αθήνα προκειμένου να συμμετέχει ως σολίστας στο Συγκρότημα Ελληνικών Χορών της Δόρας Στράτου και να σπουδάσει θεωρία της δυτικοευρωπαϊκής μουσικής με τον Μανώλη Καλομοίρη και τον Λεωνίδα Ζώρα και κρουστά. 

Το 1962 ο Νίκος Κούνδουρος μεσολάβησε στην γνωριμία του με τον Γιάννη Μαρκόπουλο, ο οποίος του ανέθεσε να συμμετάσχει ως σολίστας στη μουσική που ο ίδιος συνέθεσε για την ταινία Μικρές Αφροδίτες.

Το 1964 εντάχθηκε στην Ορχήστρα  Σύγχρονης Μουσικής και εν συνεχεία στη  Εθνική Συμφωνική Ορχήστρα της ΕΡΤ, στην οποία παρέμεινε μέχρι το 1989.

Απεβίωσε στις 12 Μαρτίου του 2007 στην Αθήνα σε ηλικία 83 ετών.

Δισκογραφία

Προσωπικοί δίσκοι

Συλλογές

Συμμετοχές σε δίσκους

Παραπομπές 

Έλληνες σαντουρίστες
Ντου Φενγκ

Ο Ντου Φενγκ (Du Feng, απλοποιημένα κινεζικά: 杜锋, παραδοσιακά κινεζικά: 杜鋒, πινγίν: Dù Fēng) (30 Ιουλίου 1981, Ουρούμτσι) είναι Κινέζος πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ και νυν προπονητής καλαθοσφαίρισης. Είναι ο τωρινός προπονητής του μακροχρόνιου συλλόγου του, Γκουανγκντόνγκ Σάουθερν Τάιγκερς.

Σταδιοδρομία ως παίκτης

Σε συλλόγους 
Ο Φενγκ ήταν ο MVP των Τελικών του Πρωταθλήματος Κίνας το 2004 με τους Γκουανγκντόνγκ Σάουθερν Τάιγκερς, μια ομάδα που εδρεύει στο Ντογκουάν του Κουανγκτούνγκ, στην οποία έπαιξε σε όλη τη σταδιοδρομία του και αποσύρθηκε στο κλείσιμο της σεζόν 2011-12.

Εθνική ομάδα 
Ο Φενγκ συμμετείχε στους Θερινούς Ολυμπιακούς Αγώνες του 2004 και τους Θερινούς Ολυμπιακούς Αγώνες 2008 με την Εθνική Κίνας. Επίσης βοήθησε την Κίνα να κερδίσει  τα ασημένια μετάλλια στους Ασιατικούς Αγώνες του 2002 και στο Ασιατικό Πρωτάθλημα του 2009.

Σταδιοδρομία ως προπονητής 
Ο Φενγκ ξεκίνησε την προπονητική σταδιοδρομία του ως βοηθός του Λι Τσούνγιανγκ στη Γκουανγκντόνγκ Σάουθερν Τάιγκερς τη σεζόν 2012-13, αλλά έγινε ο προσωρινός προπονητής της ομάδας όταν ο Λι παραιτήθηκε τον Ιανουάριο, μετά από σχεδόν 13 χρόνια ως προπονητής των Σάουθερν Τάιγκερς. Η ομάδα στην πορεία κέρδισε τον όγδοο τίτλο της στους Τελικούς του CBA 2013, με τον Φενγκ να ορίζεται ως πρώτος προπονητής σε μόνιμη βάση ως αποτέλεσμα αυτής της επιτυχίας. Η Γκουανγκντόνγκ δεν επέστρεψε ξανά στον γύρο του πρωταθλήματος μέχρι τους Τελικούς του 2017, όπου έχασε από τους Σιντζιάνγκ  Φλάινγκ Τάιγκερς.

Τον Απρίλιο του 2017, αποκαλύφθηκε ότι ο Φενγκ ορίστηκε ως επικεφαλής προπονητής μιας εκ των δύο κινεζικών εθνικών ομάδων καλαθοσφαίρισης που συγκροτήθηκαν από την Ομοσπονδία Καλαθοσφαίρισης Κίνας, στο πλαίσιο της προετοιμασίας για το Παγκόσμιο Κύπελλο του 2019 και τους Θερινούς Ολυμπιακούς Αγώνες του 2020. Ο Φενγκ ανατέθηκε να προπονήσει την ομάδα της «Μπλε» Κίνας, ενώ ο Λι Ναν θα καθοδηγούσε την ομάδα της «Κόκκινης» Κίνας. Τον Σεπτέμβριο του 2018, ο Λι Ναν ανακοινώθηκε ως επικεφαλής προπονητής της επανενωμένης Εθνικής Κίνας, ενώ ο Φενγκ επέστρεψε στην προηγούμενη δουλειά του με τους Γκουανγκντόνγκ Σάουθερν Τάιγκερς.

Παραπομπές

Εξωτερικοί σύνδεσμοι 
 Προφίλ παίκτη στο Asia-Basket.com

Κινέζοι καλαθοσφαιριστές
Πάουερ φόργουορντ
Σέντερ
Καλαθοσφαιριστές Εθνικής Κίνας
Αθλητές στους Ασιατικούς Αγώνες 2002
Καλαθοσφαιριστές Παγκοσμίου Πρωταθλήματος 2002
Καλαθοσφαιριστές στους Θερινούς Ολυμπιακούς Αγώνες 2004
Καλαθοσφαιριστές Παγκοσμίου Πρωταθλήματος 2006
Καλαθοσφαιριστές στους Θερινούς Ολυμπιακούς Αγώνες 2008
Καλαθοσφαιριστές Γκουανγκντόνγκ Σάουθερν Τάιγκερς
Καλαθοσφαιριστές Πρωταθλήματος Κίνας
Κινέζοι προπονητές καλαθοσφαίρισης
Προπονητές καλαθοσφαίρισης Γκουανγκντόνγκ Σάουθερν Τάιγκερς
Προπονητές καλαθοσφαίρισης Εθνικής Κίνας
Α.Σ. Σαντορίνη 2020

Ο Αθλητικός Σύλλογος Σαντορίνη 2020 είναι αθλητικός σύλλογος που εδρεύει στη Σαντορίνη και δραστηριοποιείται στο ποδόσφαιρο. Ιδρύθηκε το 2020 και προήλθε από τη συγχώνευση της Θύελλας Καμαρίου, του Πανθηραϊκού, του Α.Ο. Πύργου, της Λάβας Εμπορίου και του Α.Ο. Καρτεράδου. Αυτή τη στιγμή αγωνίζεται στην Γ' Εθνική Κατηγορία ενώ την πρώτη της χρονιά στις εθνικές κατηγορίες (2020-21) αγωνιζόταν στο πάλαι ποτέ επαγγελματικό πρωτάθλημα της Φούτμπολ Λιγκ με την επωνυμία Π.Α.Ε. Α.Σ. Σαντορίνη 2020.

Ιστορία 
Το καλοκαίρι του 2020 κάποιοι παράγοντες ομάδων της Σαντορίνης έβαλαν σε εφαρμογή την ιδέα για μία ομάδα στη Σαντορίνη, η οποία θα εκπροσωπεί επάξια το νησί στις επαγγελματικές κατηγορίες. Έτσι τον Ιούλιο του 2020 τα 5 σωματεία (Θύελλα Καμαρίου, Πανθηραϊκός, ΑΟ Πύργου, ΑΟ Λάβα Εμπορίου και ΑΟ Καρτεράδου) ανακοίνωσαν την περιβόητη συνένωση σε μια ισχυρή ομάδα.

Την πρώτη της χρονιά σε εθνική κατηγορία η νέα ομάδα της Σαντορίνης με ένα αξιόλογο ρόστερ έκανε μια καλή πορεία και τερμάτισε στην 4η θέση του βαθμολογικού πίνακα της Φούτμπολ Λιγκ 2020-2021 με 24 βαθμούς (6 ν.-6 ι.-6 ή.) και απέκτησε το δικαίωμα για μία θέση στη δεύτερη τη τάξει εθνική κατηγορία για πρώτη φορά στην ιστορία της. Όμως διάφορα προβλήματα δεν επέτρεψαν το όνειρο να γίνει πραγματικότητα και έτσι η ομάδα δήλωσε συμμετοχή στην Γ' Εθνική κατηγορία.

Διακρίσεις 
 Φούτμπολ Λιγκ
 4η θέση (1): 2020-21

Παραπομπές

Εξωτερικοί σύνδεσμοι 
Α.Σ. Σαντορίνη 2020 , ο επίσημος ιστότοπος της ομάδας

 
Ιδρύσεις αθλητικών συλλόγων το 2020
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 2020
Bad Bunny

Ο Μπενίτο Αντόνιο Μαρτίνες Οκάσιο (ισπανικά: Benito Antonio Martínez Ocasio, 10 Μαρτίου 1994), περισσότερο γνωστός ως Bad Bunny, είναι Πουερτορικανός τραγουδιστής, rapper και τραγουδοποιός. Το μουσικό είδος στο οποίο συγκαταλέγεται είναι η Latin trap και reggaeton, ωστόσο όμως έχει συνεργαστεί και με καλλιτέχνες άλλης μουσικής σκηνής, οι οποίοι εκπροσωπούν είδη όπως rock, bachata, και soul. Είναι επίσης γνωστός για τη βαθιά του φωνή και τις ιδιαίτερες στυλιστικές του επιλογές. Κατά τη διάρκεια της καριέρας του έχει συνεργαστεί με αρκετούς καλλιτέχνες όπως ο J Balvin, ο Ozuna, o Arcángel, o Daddy Yankee και ο Residente. Κατά τη διάρκεια μιας συνέντευξης, ο τραγουδιστής δήλωσε ότι τραγουδά από το 2008. 

Γεννήθηκε και μεγάλωσε στην Κοινότητα του Βέγα Μπάχα, στο Πουέρτο Ρίκο. Ήθελε να γίνει από μικρός τραγουδιστής κι ενώ δούλευε σε σούπερ μάρκετ και σπούδαζε στο Πανεπιστήμιο του Αρεκίμπο, απέκτησε δημοτικότητα στο SoundCloud και λίγο αργότερα υπέγραψε συμβόλαιο σε δισκογραφική. Το 2016, κυκλοφόρησε την πρώτη του μεγάλη επιτυχία, "Soy Peor" κι έκτοτε έγινε διάσημος, συμμετέχοντας σε singles της Cardi B και του Drake, τα  "I Like It" και "Mia", αντιστοίχως. Αμφότερα εισήλθαν στα Billboard Hot 100, πιάνοντας την πρώτη και τρίτη θέση (αντίστοιχα). Το 2018, κυκλοφόρησε το ντεμπούτο άλμπουμ του, X 100pre , το οποίο βραβεύτηκε στα Latin Grammy, στην κατηγορία Best Urban Music Album. Το 2019, κυκλοφόρησε και το Oasis, σε συνεργασία με τον J Balvin. 

Το 2020, τραγούδησε στο Super Bowl LIV halftime show, ως guest, μαζί με τις Shakira και Τζένιφερ Λόπεζ, κι έγινε ο πρώτο λάτιν τραγουδιστής urban μουσικής, που μπήκε στο εξώφυλλο του Rolling Stone. To 2020, κυκλοφόρησε και το δεύτερο του άλμπουμ, ονόματι YHLQMDLG (Yo hago lo que me da la gana), το οποίο έγινε το πρώτο ισπανόφωνο άλμπουμ που πιάνει τη δεύτερη θέση στα Billboard 200. Δύο μήνες αργότερα κυκλοφόρησε και το πρώτο του compilation άλμπουμ, το Las que no iban a salir.

Παραπομπές 

Αμερικανοί ακτιβιστές δικαιωμάτων ΛΟΑΤ
Πορτορικανοί μουσικοί
Αμερικανοί τραγουδιστές
Αμπικιλλίνη

Η αμπικιλλίνη είναι αντιβιοτικό το οποίο χρησιμοποιείται για την θεραπεία διάφορων βακτηριακών λοιμώξεων, όπως λοιμώξεων της αναπνευστικής οδού, ουρολοιμώξεων, μηνιγγίτιδας, σαλμονέλλωσης και ενδοκαρδίτιδας. Μπορεί να χρησιμοποιηθεί για την θεραπεία της στρεπτοκοκκική λοίμωξη στα νεογέννητα. Λαμβάνεται σε πόσιμη μορφή, με ένεση σε μυ ή ενδοφλεβίως.

Οι συνήθεις παρενέργειες της περιλαμβάνουν εξάνθημα, ναυτία και διάρροια. Δεν πρέπει να χρησιμοποιείται σε άτομα που παρουσιάζουν αλλεργία στην πενικιλλίνη. Στις σοβαρές παρενέργειες περιλαμβάνεται η αναφυλαξία και η ψευδομεμβαρνώδης κολίτιδα από Clostridium difficile. Ενώ χρησιμεύει σε άτομα που έχουν πρόβλημα στα νεφρά, ίσως χρειαστεί να μειωθεί η δοσολογία σε τέτοια άτομα. Η χρήση της κατά την εγκυμοσύνη και τον θηλασμό φαίνεται να είναι ασφαλής.

Η αμπικιλλίνη ανακαλύφθηκε το 1958 και η εμπορική της χρήση ξεκίνησε το 1961. Βρίσκεται στον Πρότυπο Κατάλογο Βασικών Φαρμάκων του ΠΟΥ. Ο ΠΟΥ ταξινομεί την αμπλικιλλίνη ως φάρμακο κρίσιμης σημασίας για την ανθρώπινη ιατρική. Είναι διαθέσιμη ως γενόσημο φάρμακο και σε συνδυασμό με σουλβακτάμη, η οποία είναι αναστολέας της β-λακταμάσης, ένα βακτηριακό ένζυμο που διασπά την αμπικιλλίνη και άλλα παρόμοια αντιβιοτικά.

Παραπομπές 

Αντιβιοτικά
Λακτάμες
Βασικά Φάρμακα του Παγκόσμιου Οργανισμού Υγείας
Αρωματικές αμίνες
Νικόλαος Αντωνακέας

Ο Νικόλαος Α. Αντωνακέας (18??-1966)  ήταν Έλληνας στρατιωτικός και πολιτικός. Διετέλεσε νομάρχης.

Σταδιοδρομία 
Γεννήθηκε στην Τρίπολη. Ήταν μέλος της φιλοβασιλικής οργάνωσης "Εθνικοκοινωνική Επανάστασις". Ακολούθησε στρατιωτική καριέρα. Αποστρατεύτηκε με το βαθμό του Συνταγματάρχη. Εξέδιδε την φιλομεταξική εφημερίδα "4η Αυγούστου".

Διετέλεσε Νομάρχης, διορισμένος από τον Ιωάννη Μεταξά, αρχικά Ιωαννίνων στα 1936 και έπειτα Νομάρχης Θεσπρωτίας από τις 10 Ιουνίου 1937 ως τις 22 Αυγούστου 1938.

Πολιτεύτηκε στις εκλογές του 1946 στην εκλογική περιφέρεια Μεσσηνίας με το Εθνικό Κόμμα Ελλάδος του στρατηγού Ναπολέοντα Ζέρβα και συγκέντρωσε 292 ψήφους.

Τον Μάρτιο του 1951 τιμήθηκε με το Παράσημο των Αφανών Ηρώων από τον Πατριάρχη Ιεροσολύμων. 

Συνέγραψε τα βιβλία "Φως εις το σκότος της Κατοχής" (Αθήναι 1947) και το τρίτομο "Πολιτική Ιστορία Ελλάδος 1821-1954-Φαυλοκρατία".

Απεβίωσε στην Αθήνα και κηδεύτηκε στις 13 Οκτωβρίου 1966 από τον ιερό ναό του Πρώτου Νεκροταφείου Αθηνών. Κατέλιπε τη σύζυγό του, Παρασκευή, και τα παιδιά του. Ο γιος του, Αριστομένης, ήταν επίσης στρατιωτικός και συγγραφέας.

Παραπομπές 

Νομάρχες Θεσπρωτίας
Νομάρχες Ιωαννίνων
Έλληνες στρατιωτικοί
Βατ Σι Μουάνγκ

Ο βουδιστικός ναός Βατ Σι Μουάνγκ ή Σιμουόνγκ (στη λαοτινή γλώσσα: ວັດສີເມືອງ, στα αγγλικά: Wat Si Muang ή Simuong) βρίσκεται στη πρωτεύουσα του Λάος, Βιεντιάν. 

Χτίστηκε το 1563, όταν η περιοχή ανήκε στο Βασίλειο του Lan Xang. Σύμφωνα με το θρύλο κατά τη κατασκευή του θυσίασαν μια έγκυο γυναίκα στο Θεό.

Ο ναός αποτελείται από δύο δωμάτια. Στο δωμάτιο που βρίσκεται μπροστά βρίσκεται συνήθως ένας βουδιστής μοναχός που ευλογεί τους πιστούς ενώ στο πίσω δωμάτιο υπάρχει ο κύριος βωμός και αγάλματα και εικόνες του Βούδα. 

Μπροστά στο ναό υπάρχει άγαλμα του βασιλιά Σισαβάνγκ Βονγκ (Sisavang Vong).

Φωτογραφίες

Παραπομπές

Βουδιστικοί ναοί
Λάος
Δημήτριος Βαρβέρης

Ο Δημήτριος Βαρβέρης ήταν Έλληνας πολιτικός μηχανικός απόφοιτος του 1931, του Πανεπιστημίου της Λιέγης (Faculté Technique de l' Université de Liège), ο οποίος εργάστηκε κυρίως στη Θεσσαλονίκη

Έργα του 

 Οικοδομή Φούντου, Έτος κατασκευής 1933, Στρατηγού Καλλάρη 11 & Λ. Μαργαρίτη 13, Θεσσαλονίκη
Πολυκατοικία Τ. Τομόπουλου, Έτος Κατασκευής 1934, Πλατεία Φαναριωτών, Θεσσαλονίκη.
 Πολυκατοικία Π. Χριστοπούλου (πρώην Κλινική), Έτος Κατασκευής 1935, Οδός Καθ. Κεραμοπούλου 7 & Πρασακάκη 2, Θεσσαλονίκη. Κτήριο με στοιχεία Αρ ντεκό και μοντερνισμού. 
 Ξενοδοχείο "Εμπορικόν", Δημήτριος Βαρβέρης 1935, Συγγρού 14 & Εγνατία, Θεσσαλονίκη 
 Οικοδομή στην Καρόλου Ντήλ, Έτος Κατασκευής περίπου 1936, Καρόλου Ντήλ 15, Θεσσαλονίκη
 Πολυκατοικία Κ. Καλιγεράκη, Έτος Κατασκευής 1936, Οδός Εθνικής Αμύνης & Αλ. Σβώλου, Θεσσαλονίκη.
 Ξενοδοχείο "Άριστον", Έτος Κατασκευής 1950, Οδός Καραολή & Δημητρίου (Διοικητηρίου), Θεσσαλονίκη
 Καπναποθήκη Αδελφών Εμμανουήλ, Έτος Κατασκευής 1956, Οδός Ολύμπου 12 & Γλάδστωνος 19, Θεσσαλονίκη

Παραπομπές 

Έλληνες πολιτικοί μηχανικοί
Πατρίκ Ταμπέ

Ο Πατρίκ Ταμπέ(γεν. στο Παρίσι στις 25 Ιουνίου του 1949) είναι Γάλλος παλαίμαχος οδηγός
αγώνων. Στη Φόρμουλα 1 εντάχθηκε το 1977. Έμεινε μέχρι το 1979, το 1980 έμεινε εκτός και επανήλθε το 1981 οπότε κι έμεινε μέχρι το 1986. Μετά το τέλος του Πρωταθλήματος του 1986 αποχώρησε οριστικά 
και ασχολήθηκε με άλλα σπορ. Το πλήθος των Γκραν Πρι στα οποία πήρε μέρος ο Ταμνπέ ήταν 123 απ' τα οποία εκκίνησε στα 114. Το 1ο απ' αυτά
ήταν το Γαλλικό Γκραν Πρι του 1977 και το τελευταίο το Αυστραλιανό Γκραν Πρι του 1986. Σημείωσε τα ακόλουθα αποτελέσματα:

 2 νίκες
 11 φορές βρέθηκε στο βάθρο των νικητών
 σκόραρε 103 βαθμούς
 5 φορές εκκίνησε απ' την Pole Position
 σημείωσε 2 ταχύτερους γύρους

ενώ δεν κατέκτησε κανένα απολύτως Πρωτάθλημα Οδηγών. Τα 2 Γκραν Πρι τα 
οποία κέρδισε ήταν το Γερμανικό Γκραν Πρι του 1982 και το Γκραν Πρι Αγίου Μαρίνου του 1983.

Παραπομπές 

Γάλλοι οδηγοί Φόρμουλα 1
Δημήτριος Ανδρόνικος

Ο Δημήτριος Ανδρόνικος ήταν αρχιτέκτονας, απόφοιτος του Εθνικού Μετσόβιου Πολυτεχνείου, ένας από τους πιο σημαντικούς αρχιτέκτονες της Θεσσαλονίκης του Μεσοπολέμου.

Έργα του 

 Μαράσλειος Σχολή Φιλιππούπολης γύρω στα 1900
 Κτίριο (Χατζη)τόλιος, Έτος κατασκευής 1925, Πλατεία Ελευθερίας (Οδός Ίωνος Δραγούμη & Μητροπόλεως), Θεσσαλονίκη
 Οικία Πην. Μπογατσά, Έτος κατασκευής 1925, Οδός Μητσαίων, Θεσσαλονίκη
Κτίριο Χατζητόλιου & Ρακά, Έτος κατασκευής 1925, Οδός Τσιμισκή & Κατούνη, Θεσσαλονίκη
Πολυκατοικία στην Προξ. Κορομηλά, Έτος κατασκευής 1932, Προξ. Κορομηλά 50 & Χρυσ. Σμύρνης, Θεσσαλονίκη 
 Νεοκλασική οικία στην Οδό Πλούτωνος, Έτος κατασκευής 1933, Πλούτωνος 31, Θεσσαλονίκη
 Η κλωστοϋφαντουργία Ήλιος, Έτος κατασκευής 1931-1934
 Στοά Κουτρούμπα, Αγίου Μηνά 6, Θεσσαλονίκη

Παραπομπές 

Έλληνες αρχιτέκτονες
Άτλας (αρχιτεκτονική)

Άτλας ονομάζεται το γλυπτό που έχει ανδρική  μορφή και χρησιμεύει στην στήριξη κτιρίων. Η λέξη Άτλας στα αρχαία Ελληνικά σημαίνει γιος, μια πόλη κοντά στην Σπάρτη. Είναι μια παραλλαγή της Κόρης και χρησιμοποιείται στην αρχιτεκτονική αντί για κίονες ως διακοσμητικό στήριγμα σε πύλες, προσόψεις, γείσα, ζωφόρους, σκεπές και λοιπά. Το αντίστοιχο αρχιτεκτονικό στοιχείο που έχει ανδρική μορφή ονομάζεται Άτλας.Το αντίστοιχο αρχιτεκτονικό στοιχείο που έχει γυναικεία μορφή ονομάζεται Καρυάτις.

Στον Δωρικό ρυθμό,προτιμούσαν τα γεροδεμένα ανδρικά κορμιά.

Οι Καρυάτιδες έχουν τα χέρια ελεύθερα, ενώ το βάρος στηρίζεται απλά και ανάλαφρα με το κεφάλι. Οι Άτλαντες αντίθετα χρησιμοποιούν τους ώμους, την πλάτη και τα χέρια δίνοντας την εντύπωση ιδιαίτερου φόρτου βάρους.

Οι Άτλαντες φορούσαν λυτά, λεπτά και άχρωμα ρούχα.

Αρχιτεκτονικά στοιχεία κτιρίων
Αγάλματα
Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ

Το  Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ  είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) και την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) απο το 2020. Στο πρωτάθλημα αυτό συμμετέχουν ομάδες μέλη της ΕΠΕΛ και της ΟΠΝ ΣΕΚ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθορίζεται ποιος θα εκπροσωπήσει την ΕΠΕΛ και την ΟΠΝ ΣΕΚ στο Πρωτάθλημα πρωταθλητριών ΣΤΟΚ και οι ομάδες της ΕΠΕΛ και ΟΠΝ ΣΕΚ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

Δομή 
Το Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ διεξάγεται σε δύο γύρους όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Από την περίοδο 2022-23 διεξάγεται σε 2 ομίλους. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

Ομάδες 

Οι ομάδες που συμμετέχουν στο Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ για την περίοδο Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ 2022-23 είναι οι πιο κάτω:

Οι πρωταθλήτριες ομάδες 
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.

Δείτε επίσης 
 Ποδόσφαιρο στην Κύπρο
 Σύστημα ποδοσφαιρικών πρωταθλημάτων Κύπρου

Εξωτερικοί σύνδεσμοι 

 Αρχίζει αυτή τη εβδομάδα το Κοινό Πρωτάθλημα Λάρνακας, των Ομοσπονδιών ΕΠΕΛ-ΟΠΝ ΣΕΚ-ΠΟΕΠΑ

Ποδοσφαιρικές διοργανώσεις Κύπρου
Θηρεσία Έλσλερ

Η Θηρεσία Έλσλερ (Therese Elssler, 5 Απριλίου 1808 - 19 Νοεμβρίου 1878) ήταν Αυστριακή χορεύτρια μπαλέτου και η μοργανατική σύζυγος του Πρίγκιπα Αδαλβέρτου της Πρωσίας.

Βιογραφία
Γεννήθηκε στις 5 Απριλίου 1808 στη Βιέννη, και ήταν κόρη του Ιωάννη Φλοριάνου Έλσλερ, γραφέα του Γιόζεφ Χάυντν. 

Έλαβαν τα πρώτα της μαθήματα στο παιδικό μπαλέτο του Φρειδερίκου Χόρσελτ στο Θέατρο της Βιέννης. Χόρευε από το 1817 έως το 1825 στη σκηνή του θεάτρου Κέρντνερτορ της Βιέννης και στη συνέχεια συνέχισε την εκπαίδευση μπαλέτου στη Νάπολη από τον Γκαετάνο Τζότζα. Ο πρώτος μεγάλος θριάμβος ήρθε στο Βερολίνο το 1830.

Αφού απέκτησε φήμη και σημαντικό πλούτο μέσω της τέχνης και της γοητευτικής εμφάνισής της στις πρωτεύουσες της Ευρώπης και της Αμερικής, παραιτήθηκε από τη καλλιτεχνική σκηνή το 1841. Έζησε σε ένα κτήμα στο Αμβούργο μέχρι το 1854 και μετά μετακόμισε στη Βιέννη.

Στις 20 Απριλίου 1850 παντρεύτηκε τον Πρίγκιπα Αδαλβέρτο της Πρωσίας. Ο Βασιλιάς Φρειδερίκος Γουλιέλμος Δ΄ της Πρωσίας της έδωσε τον τίτλο Βαρώνη του Μπαρνίμ. Μαζί απέκτησαν 1 παιδί:
τον Αδαλβέρτο Ιωάννη Βαπτιστή (1841-1860), πέθανε σε ηλικία 19 ετών σε εξερεύνηση στον Νείλο.

Πέθανε στις 19 Νοεμβρίου 1878 στο Μεράνο σε ηλικία 70 ετών. Είναι θαμμένη στο Κοιμητήριο του Βερολίνου.

Παραπομπές
  (additional entry)

Χορευτές
Αυστριακοί καλλιτέχνες
Μοργανατικοί γάμοι
Γερμανίδες βαρώνισσες
Στάθης Παπαδιονυσίου

Ο Ευστάθιος «Στάθης» Παπαδιονυσίου (15 Σεπτεμβρίου 1992, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ολυμπιακό Β.

Επαγγελματική σταδιοδρομία 
Ο Παπαδιονυσίου ξεκίνησε την επαγγελματική του σταδιοδρομία τη σεζόν 2013–14, με την ΑΕΚ στην Α2 Εθνική. Στη συνέχεια έπαιξε με την ΑΕΚ στην Α1 Εθνική, την επόμενη σεζόν, 2014-15. Στη συνέχεια, αγωνίστηκε στις ομάδες, Παγκράτι (2015-16), Αίολος Αστακού (2016-17), Ηρακλής Θεσσαλονίκης (2017-18) και Χαρίλαος Τρικούπης (2018-2020). Με τον Χαρίλαο Τρικούπη, κέρδισε το πρωτάθλημα Α2 Εθνικής τη σεζόν 2019-20.

Ο Παπαδιονυσίου εντάχθηκε στον Ολυμπιακό Β για τη σεζόν 2020–21.

Εθνική ομάδα 
Ο Παπαδιονυσίου υπήρξε μέλος των «μικρών» εθνικών ομάδων της Ελλάδας, με τις οποίες έπαιξε στο Ευρωπαϊκό Πρωτάθλημα U18 του 2010 και στο Ευρωπαϊκό Πρωτάθλημα U20 του 2012.

Παραπομπές

Εξωτερικοί σύνδεσμοι 
 Προφίλ στη FIBA
 Προφίλ στο FIBA Europe
 Προφίλ στο ProBallers.com
 Προφίλ στο RealGM.com
 Προφίλ στο Eurobasket.com
 Προφίλ στην Basket League Ελλάδας

Έλληνες καλαθοσφαιριστές
Σμολ φόργουορντ
Σούτινγκ γκαρντ
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ20
Καλαθοσφαιριστές ΑΕΚ
Καλαθοσφαιριστές Α2 Εθνικής Ελλάδας
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Καλαθοσφαιριστές Παγκρατίου
Καλαθοσφαιριστές Α.Μ.Σ. Αίολου Αστακού
Καλαθοσφαιριστές Ηρακλή
Καλαθοσφαιριστές Γ.Σ. Χαρίλαου Τρικούπη Μεσολογγίου
Καλαθοσφαιριστές Ολυμπιακού Β - Αναπτυξιακής Ομάδας